باع شخص هندي، عندو 17 عام، مراتو لواحد آخر عندو 55 عام باش يشري تلفون! وقالت الصحافة المحلية فالهند أن الواقعة طرات في ولاية راجستان ، بعدما “باع الراجل مراتو”، اللي يلاه تزوجو 3 شهور هادي. التحقيقات كشفات أن الفلوس خسرهم هاد المجرم غير في الماكلة وشرا تلفون جديد قالك باش يتكونيكطا! هاد المريض، من بعد الجريمة ديالو، عيط لعائلة مراتو وقال ليهم أنها مشات عند عشيقها وشارجاهم كذوب، وهما حسو بأن القصة ماشي حتى لهيه وخبرو البوليس من بعد اللي فتحو لونكيط. هاد الشخص دابا مشدود في الحبس باش يتربى، في حين ماتذكراتش أية تفاصيل على مصير السيدة وأيضا على المجرم الثاني اللي ساهم معه فهاد البشاعة بصفتو الشخص اللي “شرا المرا”! 
فاش كيتخلط التخلف والكلاخ والإجرام.. راجل باع مراتو فـ الأنترنت باش يشري تلفون